พระราชกฤษฎีกาพระราชกฤษฎีกาแบ่งส่วนราชการสำนักงานคณะกรรมการกฤษฎีกาสำนักนายกรัฐมนตรีพ.ศ. ๒๕๓๗ ภูมิพลอดุลยเดช ป.ร.ให้ไว้ ณ วันที่ ๒๗ พฤษภาคมพ.ศ. ๒๕๓๗เป็นปีที่ ๔๙ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรแบ่งส่วนราชการสำนักงานคณะกรรมการกฤษฎีกาสำนักนายกรัฐมนตรีอาศัยอำนาจตามความในมาตรา๑๗๕ ของรัฐธรรมนูญแห่งราชอาณาจักรไทย และมาตรา ๘ วรรคสี่แห่งพระราชบัญญัติระเบียบบริหารราชการแผ่นดิน พ.ศ. ๒๕๓๔ จึงทรงพระกรุณาโปรดเกล้าฯให้ตราพระราชกฤษฎีกาขึ้นไว้ ดังต่อไปนี้มาตรา ๑พระราชกฤษฎีกานี้เรียกว่า พระราชกฤษฎีกาแบ่งส่วนราชการสำนักงานคณะกรรมการกฤษฎีกาสำนักนายกรัฐมนตรี พ.ศ. ๒๕๓๗มาตรา ๒[๑]พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓ให้สำนักงานคณะกรรมการกฤษฎีกา สำนักนายกรัฐมนตรี มีอำนาจหน้าที่ดังต่อไปนี้(๑)ดำเนินการตามกฎหมายว่าด้วยคณะกรรมการกฤษฎีกา(๒)ปฏิบัติการอื่นใดตามที่กฎหมายกำหนดให้เป็นอำนาจหน้าที่ของสำนักงานคณะกรรมการกฤษฎีกาหรือตามที่นายกรัฐมนตรีหรือคณะรัฐมนตรีมอบหมายมาตรา ๔ให้แบ่งส่วนราชการสำนักงานคณะกรรมการกฤษฎีกา สำนักนายกรัฐมนตรี ดังนี้(๑)สำนักงานเลขานุการกรม(๒)กองกฎหมายต่างประเทศ(๓)กองกฎหมายไทย(๓ทวิ)[๒]กองพัฒนาวิธีปฏิบัติราชการทางปกครอง(๔)กองยกร่างกฎหมาย(๕)กองวิเคราะห์กฎหมายและการร้องทุกข์มาตรา ๕อำนาจหน้าที่ของส่วนราชการสำนักงานคณะกรรมการกฤษฎีกา สำนักนายกรัฐมนตรีมีดังนี้(๑)สำนักงานเลขานุการกรมมีอำนาจหน้าที่เกี่ยวกับราชการทั่วไปของสำนักงานคณะกรรมการกฤษฎีกาและราชการที่มิได้แยกให้เป็นอำนาจหน้าที่ของกองหรือส่วนราชการใดโดยเฉพาะ อำนาจหน้าที่ดังกล่าวให้รวมถึง(ก)ปฏิบัติงานสารบรรณของสำนักงานคณะกรรมการกฤษฎีกา(ข)ดำเนินการเกี่ยวกับงานช่วยอำนวยการ งานเลขานุการ งานแผนงานและงานประชาสัมพันธ์ของสำนักงานคณะกรรมการกฤษฎีกา(ค)ดำเนินการเกี่ยวกับการเงิน การบัญชี การงบประมาณ การพัสดุ อาคาร สถานที่และยานพาหนะของสำนักงานคณะกรรมการกฤษฎีกา(ง)จัดระบบงานและบริหารงานบุคคลของสำนักงานคณะกรรมการกฤษฎีกา(จ)จัดวางระบบการสำรวจ การจัดเก็บ การประมวลผลและการใช้ประโยชน์ข้อมูลของทุกหน่วยงานในสังกัดสำนักงานคณะกรรมการกฤษฎีการวมทั้งพัฒนาระบบข้อมูลเพื่อการบริหารงานของสำนักงานคณะกรรมการกฤษฎีกา และเป็นศูนย์กลางในการให้บริการข้อมูลด้านกฎหมาย(ฉ)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย(๒)กองกฎหมายต่างประเทศ มีอำนาจหน้าที่(ก)ศึกษา ค้นคว้า และวิเคราะห์กฎหมายต่างประเทศและเอกสารทางกฎหมายของต่างประเทศ รวมทั้งศึกษาเปรียบเทียบกฎหมายต่างประเทศกับกฎหมายไทยเพื่อประโยชน์ในการปฏิบัติงานของสำนักงานคณะกรรมการกฤษฎีกา(ข)แปลกฎหมายและเอกสารทางกฎหมายตามที่หน่วยงานของรัฐ องค์การระหว่างประเทศและสถานทูตของรัฐบาลต่างประเทศขอความร่วมมือ(ค)ให้ความเห็นเกี่ยวกับการกู้เงินต่างประเทศและการออกพันธบัตรรวมทั้งการบังคับใช้กฎหมาย(ง)รวบรวมเอกสารทางวิชาการเพื่อประโยชน์ในการอ้างอิง(จ)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย(๓)กองกฎหมายไทย มีอำนาจหน้าที่(ก)ดำเนินการเกี่ยวกับการตรวจพิจารณาร่างกฎหมายตามที่ได้รับมอบหมาย(ข)ดำเนินการเกี่ยวกับการฝึกอบรมและพัฒนานิติกรของสำนักงานคณะกรรมการกฤษฎีกาและหน่วยงานอื่นของรัฐ(ค)รวบรวมกฎหมาย และข้อมูลทางกฎหมายและทางวิชาการเพื่อประโยชน์ในการปฏิบัติงานของสำนักงานคณะกรรมการกฤษฎีกา(ง)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย(๓ทวิ)[๓]กองพัฒนาวิธีปฏิบัติราชการทางปกครอง มีอำนาจหน้าที่(ก) ดำเนินการเกี่ยวกับงานของคณะกรรมการวิธีปฏิบัติราชการทางปกครอง(ข) เผยแพร่ความรู้ความเข้าใจ ตลอดจนจัดทำเอกสารทางวิชาการเกี่ยวกับกฎหมายว่าด้วยวิธีปฏิบัติราชการทางปกครองและหลักกฎหมายปกครองที่เกี่ยวข้องให้แก่เจ้าหน้าที่ของรัฐและประชาชน(ค) ให้คำปรึกษาและคำแนะนำแก่เจ้าหน้าที่ของรัฐและประชาชนในปัญหาเกี่ยวกับการปฏิบัติตามกฎหมายว่าด้วยวิธีปฏิบัติราชการทางปกครอง(ง) ติดตามและประเมินผลการปฏิบัติงานของหน่วยงานของรัฐในการปฏิบัติตามกฎหมายว่าด้วยวิธีปฏิบัติราชการทางปกครอง(จ) ศึกษาและวิเคราะห์เพื่อปรับปรุงหรือพัฒนากฎหมายเกี่ยวกับการปฏิบัติราชการทางปกครอง(ฉ) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย(๔)กองยกร่างกฎหมาย มีอำนาจหน้าที่(ก)ดำเนินการยกร่างกฎหมายตามที่หน่วยงานของรัฐร้องขอ และตามที่ได้รับมอบหมาย(ข)ให้คำปรึกษาและคำแนะนำในปัญหาเกี่ยวกับกฎหมายแก่หน่วยงานของรัฐ(ค)ประสานงานและติดตามผลในส่วนที่เกี่ยวข้องกับการเสนอร่างกฎหมาย(ง)ศึกษา ค้นคว้า และเสนอความเห็นเกี่ยวกับการแก้ไขปรับปรุง หรือยกร่างประมวลกฎหมาย(จ)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย(๕)กองวิเคราะห์กฎหมายและการร้องทุกข์ มีอำนาจหน้าที่(ก)ดำเนินการเกี่ยวกับการพัฒนากฎหมาย(ข)ติดตามผลการปฏิบัติงานของหน่วยงานของรัฐในเรื่องร้องทุกข์ และรวบรวมศึกษาและวิเคราะห์เหตุแห่งการร้องทุกข์ รวมทั้งดำเนินการเพื่อพัฒนากฎหมายปกครอง(ค)รวบรวม จัดทำและเผยแพร่เอกสารทางวิชาการของสำนักงานคณะกรรมการกฤษฎีกา(ง)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมายมาตรา ๖ให้นายกรัฐมนตรีรักษาการตามพระราชกฤษฎีกานี้ผู้รับสนองพระบรมราชโองการชวน หลีกภัยนายกรัฐมนตรีหมายเหตุ :-เหตุผลในการประกาศใช้พระราชกฤษฎีกาฉบับนี้ คือ โดยที่เป็นการสมควรแบ่งส่วนราชการภายในสำนักงานคณะกรรมการกฤษฎีกาสำนักนายกรัฐมนตรี และระบุอำนาจหน้าที่ของแต่ละส่วนราชการดังกล่าวให้เหมาะสมกับสภาพงาน และเนื่องจากมาตรา ๘ วรรคสี่แห่งพระราชบัญญัติระเบียบบริหารราชการแผ่นดิน พ.ศ. ๒๕๓๔ บัญญัติว่าการแบ่งส่วนราชการภายในส่วนราชการที่เรียกชื่ออย่างอื่นและมีฐานะเป็นกรมให้ตราเป็นพระราชกฤษฎีกาและให้ระบุอำนาจหน้าที่ของแต่ละส่วนราชการไว้ในพระราชกฤษฎีกาด้วย จึงจำเป็นต้องตราพระราชกฤษฎีกานี้พระราชกฤษฎีกาแบ่งส่วนราชการสำนักงานคณะกรรมการกฤษฎีกาสำนักนายกรัฐมนตรี (ฉบับที่ ๒) พ.ศ. ๒๕๔๐[๔]หมายเหตุ :- เหตุผลในการประกาศใช้พระราชกฤษฎีกาฉบับนี้คือ โดยที่พระราชบัญญัติวิธีปฏิบัติราชการทางปกครอง พ.ศ. ๒๕๓๙ กำหนดให้มีคณะกรรมการวิธีปฏิบัติราชการทางปกครองมีหน้าที่ในการดูแลการใช้บังคับกฎหมายให้คำปรึกษาแก่เจ้าหน้าที่เกี่ยวกับการปฏิบัติตามกฎหมายและเสนอแนะการตราพระราชกฤษฎีกาและการออกกฎกระทรวงหรือประกาศตามกฎหมายดังกล่าว โดยมีสำนักงานคณะกรรมการกฤษฎีกาเป็นหน่วยงานรับผิดชอบในการดำเนินงานของคณะกรรมการดังนั้น เพื่อให้การปฏิบัติงานเป็นไปด้วยความถูกต้องรวดเร็ว และมีประสิทธิภาพ จึงสมควรจัดตั้งกองพัฒนาวิธีปฏิบัติราชการทางปกครองขึ้นในสำนักงานคณะกรรมการกฤษฎีกาเพื่อเป็นหน่วยงานในการดำเนินงานดังกล่าวอย่างถาวรต่อไป และเนื่องจากมาตรา ๘ วรรคสี่แห่งพระราชบัญญัติระเบียบบริหารราชการแผ่นดิน พ.ศ. ๒๕๓๔ บัญญัติว่า การแบ่งส่วนราชการภายในส่วนราชการที่เรียกชื่ออย่างอื่นและมีฐานะเป็นกรมให้ตราเป็นพระราชกฤษฎีกาและให้ระบุอำนาจหน้าที่ของแต่ละส่วนราชการไว้ในพระราชกฤษฎีกาด้วย จึงจำเป็นต้องตราพระราชกฤษฎีกานี้เอกฤทธิ์/ผู้จัดทำ๒๑ ตุลาคม ๒๕๕๑โชติกานต์/ปรับปรุง๒๐ มิถุนายน ๒๕๕๙[๑] ราชกิจจานุเบกษาเล่ม ๑๑๑/ตอนที่ ๒๒ ก/หน้า ๕/๑๐ มิถุนายน ๒๕๓๗[๒] มาตรา ๔ (๓ ทวิ)เพิ่มเติมโดยพระราชกฤษฎีกาแบ่งส่วนราชการสำนักงานคณะกรรมการกฤษฎีกาสำนักนายกรัฐมนตรี (ฉบับที่ ๒) พ.ศ. ๒๕๔๐[๓] มาตรา ๕ (๓ ทวิ)เพิ่มเติมโดยพระราชกฤษฎีกาแบ่งส่วนราชการสำนักงานคณะกรรมการกฤษฎีกา สำนักนายกรัฐมนตรี(ฉบับที่ ๒) พ.ศ. ๒๕๔๐[๔] ราชกิจจานุเบกษา เล่ม๑๑๔/ตอนที่ ๔๗ ก/หน้า ๒๐/๑๒ กันยายน ๒๕๔๐